มาร์ค ชี้ รายชื่อ กรธ. ไม่สำคัญเท่าสาระ ร่างรธน. 
มาร์ค ชี้ รายชื่อ กรธ. ไม่สำคัญเท่าสาระ รธน. เตือน ต้องร่างรธน.ตามความหวังปชช. แนะไม่จำเป็นต้องเริ่มใหม่ ชี้ อะไรดีควรเก็บไว้  ย้ำต้องให้ปชช.มีส่วนร่วม หนุน รัฐฟื้นศก.จากฐานราก เตือน กองทุนหมู่บ้านระวังเพิ่มหนี้นอกระบบ แนะ เร่งช่วยเหลือเกษตรกรเฉพาะกลุ่ม,เตือน ต้องร่างรธน.ตามความหวังปชช.,เมื่อวันที่ 11 ก.ย. 58 ที่พรรคประชาธิปัตย์ นายอภิสิทธิ์ เวชชาชีวะ หัวหน้าพรรคประชาธิปัตย์ ให้สัมภาษณ์ถึงกรณี ที่กำลังจะมีกระบวนการร่างรัฐธรรมนูญ โดยคณะรักษาความสงบเรียบร้อยแห่งชาติ (คสช.) จะเริ่มต้นอย่างไรว่า ตนคิดว่า หน้าที่ของกรรมการร่างรัฐธรรมนูญ (กรธ.) จะต้องร่างรัฐธรรมนูญให้เป็นไปตามความคาดหวังของประชาชน ซึ่งคือเรื่องการนำประเทศไปสู่การปฏิรูปโดยไม่ทิ้งประชาธิปไตย ตนคิดว่า คณะกรรมการชุดนี้ไม่จำเป็นต้องเริ่มต้นจากศูนย์ สามารถที่จะดึงสิ่งที่ดีๆ ที่อยู่ในร่างรัฐธรรมนูญฉบับที่สภาปฎิรูปแห่งชาติ (สปช.) ไม่เห็นชอบ แม้กระทั่งบทบัญญัติในปี 40-50 ที่ไม่มีปัญหา ตนคิดว่าประเด็นนี้ไม่มีปัญหา จะได้ไม่ต้องเสียเวลา หากเราต้องเริ่มเขียนใหม่หมดตั้งแต่บทบัญญัติในทุกหมวด เราก็ต้องเสียเวลามาก เพราะฉะนั้นเอาแต่จุดที่เป็นปัญหาแล้วให้เวลา โดยให้สังคมมีส่วนร่วมเป็นกระบวนการที่โปร่งใส คิดว่าน่าจะช่วยให้ได้รัฐธรรมนูญฉบับที่สังคมต้องการ และจะผ่านได้อย่างราบรื่น,เมื่อถามว่า การที่นายกรัฐมนตรี ระบุว่า กรธ. ที่จะเข้ามาต้องมีความคิดตรงกับที่ คสช. ต้องการ  นายอภิสิทธิ์ กล่าวว่า เมื่อคสช.ประกาศที่จะปฏิรูป เพราะฉะนั้นหากยึดในเรื่องการปฏิรูปจริงๆ ก็คงไม่น่ามีปัญหา เพียงแต่ว่า การที่พูดเรื่องการปฏิรูปถึงขั้นนี้แล้ว มันต้องมีความเป็นรูปธรรมในเนื้อหาสาระ ถ้าเราพูดเป็นหัวข้อหรือเฉพาะคำว่าปฏิรูป มันก็จะไม่มีความก้าวหน้าจะกลายเป็นการอ้างอิงลอยมากกว่า, ,เมื่อถามว่า วันนี้รายชื่อ กรธ. ไม่สำคัญเท่าสาระของการปฏิรูปนั้น นายอภอิสิทธิ์ กล่าวว่า ตนมองว่ากระบวนการก็สำคัญ และเราอย่าลืมว่าตามรัฐธรรมนูญชั่วคราว ร่างรธน.ฉบับนี้ก็ต้องผ่านการทำประชามติ เพราะฉะนั้นอย่างไรก็ตามคนที่จะให้ความเห็นชอบขั้นสุดท้าย คือ ประชาชน ดังนั้น กรธ. ต้องตระหนักตรงนี้ ตอนนี้กระบวนการของฉบับเดิมจบไปแล้ว กรธ. ก็ต้องมาว่ากันใหม่, ,เมื่อถามว่า กับการอ้างเรื่องอำนาจพิเศษไว้ 5 ปี ควรจะต้องทบทวนหรือไม่ หน.พรรคประชาธิปัตย์ กล่าวว่า กลไกที่จะมาช่วยกำกับดูแลรัฐบาลจากการเลือกตั้ง ไม่ให้ใช้อำนาจในทางที่ผิดนั้นจำเป็น แต่การเขียน หรือการระบุกลไก วิธีการ หลักการ ประเด็นของการกำกับดูแล มันจะต้องมีความชัดเจน ปัญหาของคณะกรรมาการปฏิรูปปรองดองฯ (คปป.) ที่เขียนไว้คราวที่แล้วคือ ไม่ระบุถึงประเด็นรายละเอียดเลย แต่กลายเป็นการให้อำนาจลอยๆ มันก็เลยเกิดปัญหาขึ้นตนเข้าใจว่าเรื่องนี้เข้าในช่วงท้ายๆ แล้วของคณะกรรมาธิการฯ จึงไม่อาจทำให้นำมาพิจารณารายละเอียดได้,เมื่อถามว่า ความจริงเรื่องนี้มีมาตั้งแต่ต้น นายอภิสิทธิ์ กล่าวว่า ใช่ แต่ตัวร่างแรกก่อนที่จะมีการทบทวนก็ไม่มี  การพิจาณาหลังจากนั้นมาก็ไม่มี  ก็เลยเป็นปัญหาขึ้น ตนเข้าใจในข้อห่วงใยว่า 1. ไม่ต้องการให้กลับไปสู่สภาพของรัฐบาลที่มาจากการเลือกตั้งใช้อำนาจในทางที่ผิด 2. เข้าใจความห่วงใยว่าหากเกิดความวุ่นวายในสังคมอีกและเกิดความขัดแย้ง เราไม่อยาก จะย้อนกลัมาที่จุดนี้ เพราะฉะนั้น ตัวความห่วงใย  ตนคิดว่าเป็นความห่วงใยที่มีเหตุมีผล แต่การคิดแก้ปัญหาต้องละเอียดรอบคอบ และมีหลักการที่ชัดเจนกว่าคราวที่แล้ว, ,เมื่อถามว่า วิธีการลดความขัดแย้งและไม่นำไปสู่ความรุนแรงอีกคืออะไร นายอภิสิทธิ์ กล่าวว่า แม้มี คปป. ตนก็ยังไม่ชัดเจนว่า คปป. จะใช้อำนาจกับอะไรกับสถานการณ์ที่ผ่านมา ตนยังเชื่อมั่นว่า ถ้ารัฐบาลที่มาจากการเลือกตั้ง สามารถถูกตรวจสอบ และมีกลไกที่ระงับยับยั้งไม่ให้ใช้อำนาจในทางที่ผิด หรือทำในสิ่งที่ไม่ควรทำ อย่างเช่นที่ผ่านมา เรื่องกฎหมายนิรโทษกรรม ตนก็ยังมองว่ามันก็จะไม่บานปลายรุนแรงขัดแย้งอย่างนั้น แต่ว่าถ้าเป็นการกระทำของกลุ่มคนที่จ้องทำให้เกิดผลกระทบทางด้านความมั่นคง ตามจริงแล้วกฎหมายและกฎอัยการศึกก็รุนแรงเพียงพอที่จะจัดการได้, ,เมื่อถามอีกว่า คสช. ควรรับฟังความเห็นจากหลายฝ่ายมากกว่านี้หรือไม่ หน.พรรคประชาธิปัตย์ กล่าวว่า ตัว กรธ. จะต้องเป็นผู้ดำเนินการในเรื่องนี้ แล้วทำให้เกิดความหลากหลายมีความโปร่งใส ทำให้คนมีส่วนร่วมก็จะเป็นสิ่งที่ดีที่สุด ในเรื่องของแรงกดดันก็คงจะมีอยู่แล้วและคงไม่มีใครอยากที่จะต้องมาทำร่างที่ 3 กันอีก เพราะฉะนั้นต้องทำให้ดี และการที่บอกว่าจะต้องทำประชามติก็จะเป็นตัวบอก กรธ. ว่าต้องสามารถทำให้ประชาชนยอมรับร่างนี้ให้ได้, ,เมื่อถามว่า คุณสมบัติ ของคนที่จะมาเป็น กรธ. ควรเป็นอย่างไร นายอภิสิทธิ์ กล่าวว่า ควรที่จะเป็นผู้ที่มีความเชี่ยวชาญด้านกฎหมาย แต่ที่สำคัญคือต้องเข้าใจปัญหาที่ผ่านมาและมีใจที่จะปฏิรูป พร้อมรับฟังความคิดเห็นสามารถทำให้เกิดรัฐธรรมนูญที่ทุกฝ่ายยอมรับได้, ,เมื่อถามว่า มั่นใจแค่ไหนหาก หน.คสช. เลือกมาแล้วจะเป็นที่ยอมรับ เพราะที่ผ่านมาก็เลือกมาเองยังมีปัญหา เมื่อร่างรธน.แล้วกลับไม่ผ่าน นายอภิสิทธ์ กล่าวว่า คราวที่แล้วที่เป็นคณะกรรมาธิการฯ ก็เข้าใจว่า ไม่มีการมาตำหนิในเชิงบุคคลเท่าไร เพราะจริงๆ แล้วตอนที่ไปทบทวนร่างก็มีหลายเรื่องที่ดูว่ามีการรับฟัง แต่มาเกิดประเด็นแทรกซ้อนในช่วงท้าย ที่ทำให้เกิดปัญหาขึ้น ตนมองว่าถ้าเป็นบุคคลที่มีความรู้ความสามารถ และพิสูจน์ได้ด้วยการทำงานว่าเขาพร้อมที่จะเปิดกว้าง พร้อมที่จะรับฟังความเห็น แสดงเหตุผล ในแต่ละเรื่อง ตนถึงได้พยายามเรียกร้องว่า ขณะนี้ลดการถกเถียงทางการเมืองได้หรือไม่ เพราะเห็นว่ามีการหยิบยกเรื่องเงื่อนเวลา เอาปีโน้นปีนี้มา เพราะสิ่งสำคัญที่สุดเวลานี้ คือ ทำอย่างไรเราจะสร้างจุดร่วมของการร่างรัฐธรรมนูญที่มีการปฏิรูป และต้องลดวาทกรรมที่จะมาทะเลาะกัน เรื่องนักการเมืองกับเผด็จการ มันไม่มีประโยชน์  เอาเรื่องเนื้อหาสาระของบ้านเมืองมาว่ากันดีกว่า ว่าปัญหาเดิมคืออะไร จะแก้อย่างไร ของที่ดีอยู่แล้วอย่าไปยุ่งกับมัน อย่างนี้ก็จะไปได้, ,เมื่อถามว่า กรธ. ที่ตั้งขึ้นเป็นแค่ผู้ปฏิบัติ เพราะคนที่กำหนด คือ คสช. ดังนั้นควรที่จะกำหนดให้ชัดเจนว่าต้องการอะไร คนไทยจะได้รู้ว่าทิศทางของประเทศคืออะไร นายอภิสิทธิ์ กล่าวว่า ในเวลาที่เหลืออยู่ก็จะต้องทำให้ชัดเจนว่า  เป้าหมายของการปฏิรูป วิธีการของการปฏิรูปคืออะไร เพราะอันนั้นจะเป็นตัวนำว่าการเขียนรัฐธรรมนูญที่จะมารองรับคืออะไร, ,ตั้งโจทย์ให้ชัดไปเลย อย่างเรื่องการเมืองก็ว่าไปเลย เรื่องการซื้อเสียง พรรคการเมือง เป็นของใคร นายทุนหรือไม่อย่างไรก็ว่าไป เราจะได้มีคำตอบที่ชัดเจน แล้วจะแก้ปัญหาตรงนี้อย่างไร นายอภิสิทธิ์ กล่าว,เมื่อถามว่า การปฏิรูปที่กลัวว่าจะไม่เกิดขึ้น ถ้าสร้างเป็นสัญญาประชาชน และให้ประชาชนเป็นผู้ตรวจสอบ จะแก้ปัญหาได้หรือไม่ นายอภิสิทธิ์ กล่าวว่า ตนยืนยันมาตลอดว่าการปฏิรูปจะสำเร็จได้ ต้องให้ประชาชนมีส่วนร่วมและเข้ามาเป็นเจ้าของ เพราะอย่างไรก็คงไม่เสร็จในระยะเวลาสั้นๆ ถ้ากระแสสังคม ประชาชนมีความห่วงแหน ประเด็นของการปฏิรูปที่ชัดเจนมันจะเกิดขึ้น การปฏิรูปในแต่ละด้าน ถ้าเขียนหลักการเป็นรูปธรรม รัฐธรรมนูญก็ต้องไปผ่านประชามติ ก็จะเป็นวิธีการหนึ่งที่สร้างหลักประกันได้ ตนยกตัวอย่างเสมอ อย่างเช่น เรื่องปฏิรูปตำรวจ ร่างแรกเขียนชัดเจนมาก ว่าจะกระจายอำนาจ จะเอาระบบคุณธรรมเข้ามา จะแยกระบบสอบสวน ตนมองว่าอย่างนี้มันชัด แต่ถ้าบอกว่าให้มีการปฏิรูปตำรวจ แต่ให้เป็นเรื่องของคณะกรรมการฯ ที่จะมาบอกอีกทีว่า จะปฏิรูปอย่างไร ตรงนี้เลยดูแล้วไม่มีหลักประกันอะไรเลย, ,เมื่อถามว่า ส่วนนี้ก็ไม่จำเป็นที่จะต้องมีคณะกรรมการขับเคลื่อนฯ นายอภิสิทธิ์ กล่าวว่า ถูกต้อง เพราะถ้ามีเนื้อหาสาระอยู่ในตัวร่าง ประชาชนเห็นชอบผ่านการประชามติ รัฐบาลชุดต่อไปถ้าไม่ทำก็ถือว่าฝ่าฝืนรัฐธรรมนูญ มันก็เป็นหลักประกัน,หนุน รัฐฟื้น ศก. จากฐานราก, ,นายอภิสิทธิ์ กล่าวถึงแนวทางการฟื้นฟูเศรษฐกิจของรัฐบาล ด้วยการเทงบประมาณให้กับกองทุนหมู่บ้านว่า แม้เป็นเรื่องจำเป็น แต่ต้องระมัดระวัง เพราะอาจจะทำให้เกิดกรณีที่ประชาชนไปกู้เงินนอกระบบมาใช้หนี้กองทุนหมู่บ้านเดิมเพื่อใช้สิทธิกู้ใหม่ ซึ่งจะกระทบต่อหนี้ครัวเรือนที่สูงอยู่แล้ว จึงต้องมีกลไกที่ทำให้การปล่อยกู้ช่วยสร้างรายได้ ไม่ใช่ไปใช้จ่ายในสิ่งที่ไม่เป็นประโยชน์ ทั้งนี้ตนเห็นว่ามาตรการที่เป็นโครงการจ้างงานหรือสร้างโอกาส จะเป็นมาตรการที่ดีกว่า ส่วนกองทุนหมู่บ้านต้องใช้อย่างระมัดระวัง เพราะรัฐบาลยังต้องสะสางปัญหาเรื่องหนี้ครัวเรือนที่สูงถึง 80 % ของจีดีพีด้วย, ,นายอภิสิทธิ์ กล่าวต่อว่า รัฐบาลคงมีอีกหลายมาตรการโดยเป้าหมายที่เศรษฐกิจฐานรากมาถูกทางแล้ว แต่จะทำอย่างไรให้เข้มแข็งและมีกำลังซื้อมากขึ้น นอกจากนี้การดูแลธุรกิจเอสเอ็มแอลที่รัฐบาลดำเนินการอยู่ก็จะช่วยฟื้นฟูเศรษฐกิจในระดับหนึ่ง แต่ที่ต้องเร่งคือการดูแลคือเกษตรกรเฉพาะกลุ่ม ไล่เป็นรายพืชผลน่าจะช่วยได้
มาร์ค ชี้ รายชื่อ กรธ. ไม่สำคัญเท่าสาระ รธน. เตือน ต้องร่างรธน.ตามความหวังปชช. แนะไม่จำเป็นต้องเริ่มใหม่ ชี้ อะไรดีควรเก็บไว้  ย้ำต้องให้ปชช.มีส่วนร่วม หนุน รัฐฟื้นศก.จากฐานราก เตือน กองทุนหมู่บ้านระวังเพิ่มหนี้นอกระบบ
อภิสิทธิ์ เวชชาชีวะ,ร่างรัฐธรรมนูญฉบับใหม่,ตั้งกรรมการร่างรัฐธรรมนูญ,กรธ. 21 คน,รายชื่อกรรมการร่างรัฐธรรมนูญ,พรรคประชาธิปัตย์,เนื้อหาร่างรธน.,กระบวนการร่างรธน.,ข่าว,ไทยรัฐออนไลน์,ข่าวการเมือง